stanford-oval/wikipedia huggingface dataset:
Megan Fox
Ura

Foxin debyytti näyttelijänä oli vuonna 2001 elokuvassa Loma Bahamalla, jonka pääosissa olivat Mary-Kate ja Ashley Olsen. Elokuva julkaistiin suoraan DVD:lle. Lisäksi Fox vieraili parissa tv-sarjassa. Hänellä oli kreditoimaton rooli elokuvassa Bad Boys 2 (2003).
Varsinaisen elokuvadebyyttinsä Fox teki vuonna 2004 elokuvassa Teinidraamakuningattaren tunnustukset, jossa hän näytteli sivuroolissa ilkeää Carlaa. Foxin läpimurtorooli oli vuonna 2007 elokuvassa Transformers, jossa hän näytteli Shia LaBeoufin esittämän päähenkilön ihastuksen kohdetta. Fox sai roolistaan MTV Movie Award -ehdokkuuden ja kolme Teen Choice -palkintoehdokkuutta. Hän uusi roolinsa elokuvan jatko-osassa Transformers: Kaatuneiden kosto (2009). Hänellä oli erimielisyyksiä elokuvan ohjaajan Michael Bayn kanssa ja hänen väitettiin verranneen työskentelyä Bayn kanssa työskentelyksi Adolf Hitlerille. Foxin väitetystä kommentista nousseen kohun seurauksena hän ei enää esiintynyt Transformers-elokuvasarjan kolmannessa osassa.
Vuonna 2009 Fox näytteli pääroolin elokuvassa Jennifer’s Body, joka oli hänen ensimmäinen pääosansa sitten Transformers –elokuvien. Vuonna 2013 Fox sopi välinsä Bayn kanssa ja näytteli naispääosaa, April O’Neiliä Bayn elokuvassa Teenage Mutant Ninja Turtles (2014). Hän näytteli saman roolin elokuvan jatko-osassa Teenage Mutant Ninja Turtles: Out of the Shadows (2016).
Lokakuussa 2015 ilmoitettiin, että Fox korvaa väliaikaisesti Zooey Deschanelin tv-sarjassa Kolme miestä ja tyttö tämän jäädessä äitiyslomalle.
Fox esiintyi Eminemin ja Rihannan musiikkivideolla ”Love the Way You Lie” yhdessä näyttelijä Dominic Monaghanin kanssa vuonna 2010. Hän on tehnyt myös mallintöitä muun muassa alusvaatemainoksissa.
Fox äänestettiin miestenlehti FHM-lehdessä ”Maailman seksikkäimmäksi naiseksi” vuonna 2008.
Fox julkaisee syksyllä 2023 runokirjan Pretty Boys Are Poisonous.
Yksityiselämä

Fox meni naimisiin näyttelijä Brian Austin Greenin kanssa kesäkuussa 2010. Heillä on kolme lasta, vuosina 2012, 2014 ja 2016 syntyneet pojat. Fox jätti avioerohakemuksen elokuussa 2015. Pari palasi yhteen alkuvuodesta 2016, jolloin Fox odotti heidän kolmatta lastaan. Toukokuussa 2020 parin kerrottiin eronneen.
Fox on kertonut kärsivänsä pakko-oireisesta häiriöstä, ja olevansa biseksuaali. Fox on kertonut olevansa luonteeltaan hieman epäsosiaalinen ja viihtyvänsä paljon yksin.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2001 | Loma Bahamalla | Holiday in the Sun | Brianna Wallace |
| 2003 | Bad Boys II | Bad Boys II | vesiputouksen alla tanssiva tyttö |
| 2004 | Teinidraamakuningattaren tunnustukset | Confessions of a Teenage Drama Queen | Carla Santini |
| 2007 | Transformers | Transformers | Mikaela Banes |
| 2008 | How to Lose Friends & Alienate People | How to Lose Friends & Alienate People | Sophie Maes |
| 2009 | Transformers: Kaatuneiden kosto | Transformers: Revenge of the Fallen | Mikaela Banes |
| 2009 | Jennifer’s Body | Jennifer’s Body | Jennifer |
| 2010 | Jonah Hex | Jonah Hex | ´Tallulah ”Lilah” Black |
| 2010 | Passion Play | Passion Play | Lily Luster |
| 2012 | Diktaattori | The Dictator | itsenään (cameo) |
| 2012 | Friends with Kids | Friends with Kids | Mary Jane |
| 2012 | This Is 40 | This Is 40 | Desi |
| 2014 | Teenage Mutant Ninja Turtles | Teenage Mutant Ninja Turtles | April O’Neil  |
| 2016 | Teenage Mutant Ninja Turtles: Out of the Shadows | Teenage Mutant Ninja Turtles: Out of the Shadows | April O’Neil  |
| 2019 | Above the Shadows | Above the Shadows | Juliana |
| 2019 | Zeroville | Zeroville | Soledad Paladin |
| 2019 | The Battle of Jangsari | The Battle of Jangsari | Maggie |
| 2020 | Think Like a Dog | Think Like a Dog | Ellen |
| 2020 | Rogue | Rogue | Samantha O’Hara |
| 2021 | Till Death | Till Death | Emma |
| 2021 | Midnight in the Switchgrass | Midnight in the Switchgrass | Rebecca Lombardo |
| 2021 | Night Teeth | Night Teeth | Grace |
| 2022 | Big Gold Brick | Big Gold Brick | Jacqueline |
| 2022 | Taurus | Taurus | Mae |
| 2022 | Good Mourning | Good Mourning | Kennedy |
| 2023 | The Expendables 4 | The Expendables 4 | Gina |

| Televisioelokuvat> Vuosi | Televisioelokuvat> Suomenkielinen nimi | Televisioelokuvat> Alkuperäinen nimi | Televisioelokuvat> Rooli |
| --- | --- | --- | --- |
| 2004 | Muotikuningatar | Boss Girl | Candace |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jakso(t) |
| --- | --- | --- | --- | --- |
| 2002–2003 | Ocean Ave. | Ocean Ave. | Ione Starr | 122 jaksoa |
| 2003 | Sisko ja sen sisko | What I Like About You | Shannon | ”Like a Virgin (Kinda)” |
| 2004 | Miehen puolikkaat | Two and a Half Men | Prudence | ”Camel Filters and Pheromones” |
| 2004 | The Help | The Help | Cassandra Ridgeway |  3 jaksoa ”Pilot” ”Dwayne Gets a Cold” ”Ollie Shares”  |
| 2004–2006 | Hope & Faith | Hope & Faith | Sydney Shanowski | 48 jaksoa |
| 2011 | Robot Chicken | Robot Chicken | Lois Lane (ääni) | ”The Core, the Thief, His Wife and Her Lover” |
| 2012 | Wedding Band | Wedding Band | Alexa Jordan | ”I Love College” |
| 2016–2017 | Kolme miestä ja tyttö | New Girl | Reagan Lucas | 15 jaksoa |
| Musiikkivideot> Vuosi | Musiikkivideot> Artisti | Musiikkivideot> Kappale |
| --- | --- | --- |
| 2010 | Eminem feat. Rihanna | ”Love the Way You Lie” |
Aiheesta muualla

Wikimedia Commonsissa on kuvia tai muita tiedostoja aiheesta .
Megan Fox Internet Movie Databasessa. (englanniksi)
Megan Fox Elonetissä.
Joshua Zirkzee

Joshua Zirkzee vuonna 2019.
Joshua Orobosa Zirkzee (s. 22. toukokuuta 2001 Schiedam) on alankomaalainen jalkapalloilija, pelipaikaltaan hyökkääjä. Hän on pituudeltaan 193-senttimetrinen. Hän edustaa Englannin Valioliigassa Manchester Unitedia, johon hän siirtyi heinäkuussa 2024. Hän on aiemmin pelannut kotimaansa lisäksi Saksassa, Italiassa ja Belgiassa.
Zirkzee siirtyi kotimaastaan Feyenoordin junioreista Saksaan Bayern Müncheniin vuonna 2017. Hän pelasi Bayernin edustusjoukkueessa yhdeksän bundesliigaottelua kaudella 2019–2020 ja teki niissä neljä maalia. Mestarien liigassa hän pääsi kentälle yhdessä ottelussa. Kaudella 2020–2021 hän pelasi kolme bundesliigaottelua ja muutaman minuutin yhdessä Mestarien liigan ottelussa. Helmikuusta kesäkuuhun 2021 hän oli lainalla italialaisseura Parmassa ja pelasi neljä Serie A -ottelua. Kauden 2021–2022 Zirkzee oli lainalla belgialaisseura Anderlechtissä, jossa hän teki 38 liigaottelussa 16 maalia. Elokuussa 2022 hän siirtyi Bolognaan, jossa hän pelasi kaudella 2022–2023 Serie A:ssa 19 ottelua ja teki niissä kaksi maalia. Kaudella 2023–2024 hän pelasi 34 Serie A -ottelua, joista 32 ottelua avauskokoonpanossa, ja teki niissä 11 maalia.
Zirkzee siirtyi heinäkuussa 2024 englantilaisseura Manchester Unitediin. Hän teki elokuussa maalin ensimmäisessä valioliigaottelussaan Fulhamia vastaan.
Zirkzee on pelannut Alankomaiden nuorisomaajoukkueissa alle 15-vuotiaista alle 21-vuotiaisiin. Hän pelasi kolme ottelua alle 21-vuotiaiden EM-kilpailuissa 2023. Hän pelasi ensimmäisen kerran Alankomaiden A-maajoukkueessa EM-kilpailuissa 2024 tullessaan hetkeksi vaihdosta kentälle puolivälierässä Turkkia ja välierässä Englantia vastaan. Hän on pelannut lokakuun 2024 puoliväliin mennessä viisi A-maaottelua ja tehnyt niissä yhden maalin, syyskuussa 2024 Kansojen liigan ottelussa Bosnia ja Hertsegovinaa vastaan.
Ferraria
Aiheesta muualla

Konsta Korpela, Jokioisten vanha vesivoimalaitos. Käyttötarkoituksen muutos. Diplomityö. Tampereen yliopisto 2020
Olli-Petteri Viinikainen

| Olli-Petteri Viinikainen> Henkilötiedot |
| --- | --- |
Syntynyt: 14. kesäkuuta 1998 (ikä 26) Uurainen, Suomi
Kansalaisuus:   Suomi
Jääkiekkoilija
Lempinimi:  OP
Pelipaikka:  puolustaja
Maila:  vasen
Pituus:  182 cm
Paino:  82 kg
Seura
Seura:  JKH GKS Jastrzębie
Sarja:  Polska Hokej Liga
Pelinumero:  39
Pelaajaura
Pääsarjaura:  2018–
Aik. seurat:  JYP (SML) KeuPa HT (Mestis) KOOVEE (Mestis)
Olli-Petteri Viinikainen (s. 14. kesäkuuta 1998 Uurainen) on suomalainen jääkiekkopuolustaja, joka pelaa Puolan Polska Hokej Ligan JKH GKS Jastrzębiessa.
Ura

Viinikainen on JYPin kasvatti. Hän voitti kauden 2013–2014 päätteeksi C-nuorten SM-pronssia ja kauden 2015–2016 päätteeksi B-nuorten SM-pronssia.
Kaudella 2017–2018 Viinikainen debytoi JYPin SM-liigajoukkueessa. Hän teki liigadebyyttinsä 2. helmikuuta 2018 vieraissa Helsingin IFK:ta vastaan. Viinikainen merkittiin JYPin seitsemänneksi puolustajaksi. JYP lähti otteluun poikkeuksellisella kokoonpanolla, sillä joukkue pelasi viiden päivän sisään neljä ottelua ja halusi antaa levon valtaosalle runkopelaajistaan myös neljä päivää myöhemmin pelattavaa CHL:n finaalia ajatellen. JYPin kokoonpanossa esiintyi kaikkiaan peräti seitsemän liigadebytanttia sekä useita pääasiassa Mestiksen puolella pelanneita sopimus- ja lainapelaajia. Viinikainen sai ottelussa jääaikaa 12.33 minuuttia. Ottelu jäi hänelle kauden ainoaksi SM-liigassa.
Toukokuussa 2018 Viinikainen teki JYPin kanssa 2+1-vuotisen SM-liigasopimuksen. Hän pelasi kaudella 2018–2019 neljä SM-liigaottelua ilman tehopisteitä. Viinikainen pelasi osan kaudestaan lainalla Mestis-joukkue KeuPa HT:ssä, jossa hän pelasi 15 runkosarjaottelua tehden yhden syöttöpisteen sekä 15 playoff-ottelua tehopistein 2+1=3. Viinikainen voitti kauden päätteeksi Mestis-hopeaa.
Kaudella 2019–2020 Viinikainen pelasi JYPissä 15 runkosarjaottelua tehopistein 1+1=2. Hän teki liigauransa avausmaalin 31. tammikuuta 2020 Saimaan Palloa vastaan. Tero Lehikoinen valitsi Viinikaisen ottelun Alumnien tähtien kakkostähdeksi. Hän pelasi suurimman osan alkukaudestaan lainalla KeuPa HT:n Mestis-joukkueessa, jonne JYP lainasi Viinikaisen loppukaudeksi siirtotakarajalla, helmikuussa 2020.
Viinikainen siirtyi kaudeksi 2020–2021 vuoden mittaisella sopimuksella Mestis-joukkue KOOVEE:hen. Kaudeksi 2021–2022 hän palasi vuoden mittaisella sopimuksella KeuPa HT:n Mestis-joukkueeseen.
Kaudeksi 2022–2023 Viinikainen siirtyi vuoden mittaisella sopimuksella Puolan Polska Hokej Ligan JKH GKS Jastrzębieen.
Pelityyli

KeuPa HT:n päävalmentaja Tomas Westerlundin mukaan Viinikainen on kovaotteinen puolustaja, joka tykkää pelata fyysistä peliä. Westerlundin mukaan hän tuo joukkueeseen alivoimaosaamista ja isännän otteet puolustuspäähän.
Caroline Erikson

Caroline Erikson (s. 1988 Landsberg am Lech, Saksa) on saksalainen näyttelijä. Hän on näytellyt useissa poliisisarjoissa, joista Suomessa tunnettu on Erikoisryhmä Potsdam.
Elämä

Caroline Erikson muutti viisivuotiaana vanhempiensa kanssa Etelä-Saksasta Hampurin lähelle Buchholz in der Nordheideen. Näyttelemisen kipinän hän sai ensimmäisestä lavaroolistaan lastenteatteri Kunterbuntissa. Eriksonin ensimmäinen televisiorooli oli 11-vuotiaana lasten salapoliisisarjassa Die Pfefferkörner. Erikson päätyi siskojensa avustamana omatoimisesti hakemaan roolia hankkiakseen vähävaraiselle perheelleen lisää rahaa. Lapsuudessaan Erikson harrasti myös voimistelua ja jalkapalloa.
Lukion jälkeen Erikson aloitti psykologian opiskelun Hildesheimissa ja osallistui näyttelijätyöpajoihin Hampurissa.
Vuoteen 2021 mennessä Erikson oli näytellyt lähes 30 televisiosarjassa ja elokuvassa. Erikoisryhmä Potsdamissa (SOKO Potsdam) (2018–2021) hän esitti Luna Kunathia, räväkkää ja rentoa poliisia, joka oli sarjan toinen päähenkilö työparinsa, Katrin Jaehnen esittämän Sophie Pohlmannin rinnalla. Aiemmmin vuonna 2013 oli jo kokemus osasta sarjassa SOKO Leipzig.
Roni Allén

| Roni Allén> Henkilötiedot |
| --- | --- |
Syntynyt: 10. lokakuuta 1998 (ikä 26) Rovaniemi, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  184 cm
Paino:  91 kg
Seura
Seura:  Pioneers Vorarlberg
Sarja:  ICEHL
Pelinumero:  29
Pelaajaura
Pääsarjaura:  2017–
Aik. seurat:  JYP (SML) KeuPa HT (Mestis) TUTO Hockey (Mestis) TPS (SML) Kalmar HC (HA) HPK (SML)
Roni Allén (s. 10. lokakuuta 1998 Rovaniemi) on suomalainen jääkiekkopuolustaja, joka pelaa monikansallisen ICE Hockey Leaguen itävaltalaisjoukkue Pioneers Vorarlbergissä.
Ura > Maajoukkueura

Allén on pelannut 14 nuorten maaottelua. Hän on myös pelannut Suomen alle 20-vuotiaiden maajoukkuetta vastaan Slovakian Piešťanyssä huhtikuussa 2017 pelatussa harjoitusturnauksessa, jolloin Allén vahvisti itävaltalaisen RB Hockey Academyn joukkuetta. Joukkue sijoittui turnauksessa kolmanneksi voitettuaan Suomen lukemin 2–5.
Olli Heikkala

| Olli Heikkala |
| --- | --- |
 Olli Heikkala lyömässä vuonna 2023.
Henkilötiedot
Syntynyt: 23. joulukuuta 1995 (ikä 28) Veteli,  Suomi
Pesäpalloilija
Seura:  Kempeleen Kiri
Pelaajaura
Junioriseurat
:  Veteli Pesis Kannuksen Ura Vimpelin Veto
Ammattilaisjoukkueet
2014–2024 →2014 2024-:  Vimpelin Veto Ylivieskan Kuula Kempeleen Kiri
Olli Heikkala (s. 23. joulukuuta 1995 Veteli) on suomalainen pesäpalloilija, joka edustaa Superpesiksessä pelaavaa Kempeleen Kiriä.
Heikkala teki Superpesisdebyyttinsä kauden 2014 avausottelussa. Hänen kasvattajaseuransa on Veteli Pesis.
Lokakuussa 2024 Heikkala siirtyi kaksivuotisella sopimuksella Kempeleen Kirin riveihin.
Saavutukset > Pelaajana

3 SM-kultaa: 2016, 2017, 2022
2 SM-hopeaa: 2014, 2023
3 SM-pronssia: 2018, 2020, 2021
3 Itä-Länsi-ottelua: 2018, 2019, 2023
Superpesiksen etenijäkuningas: 2023
Aiheesta muualla

Kuvia tai muita tiedostoja aiheesta Olli Heikkala Wikimedia Commonsissa
Vimpelin Veto – Superpesis
J. Ammesmäki |
 S. Haapakoski |
 T. Hanhisalo |
 M. Haukkala |
 O. Heikkala |
 J. Heimonen |
 T. Isoketo |
 M. Kanala |
 S. Lassila |

 T. Lönnmark |
 J. Mäkelä |
 H. Puputti |
 M. Rantalahti |
 A. Ruuska |
 J. Suominen |
 T. Virkkala |
Pj. S-P Kivimäki |
2. pj. J. Haapakoski
Alfred Christian Dahl

| Alfred Christian Dahl |
| --- | --- |

Henkilötiedot
Syntynyt: 28. huhtikuuta 1857
Kuollut: 18. maaliskuuta 1940 (82 vuotta) Oslo, Norja
Ammatti:  arkkitehti
Alfred Christian Dahl (28. huhtikuuta 1857 – 18. maaliskuuta 1940 Oslo) oli norjalainen arkkitehti. Hän suunnitteli muun muassa useita kirkkoja ja osallistui Ålesundin jälleenrakennushankkeeseen 1900-luvun alussa yhdessä Carl Michalsenin kanssa.
Töitä

Vestre gravlundin kappeli Oslossa (1902)
Skaregata 1, Ålesund
Årosin kirkko (1903)
Tøyengata 33, Oslo: Kiellandin makeistehdas (1911)
Aiheesta muualla

Kuvia tai muita tiedostoja aiheesta Alfred Christian Dahl Wikimedia Commonsissa
Warrant

| Warrant> Tiedot |
| --- | --- |
Toiminnassa:  1983–
Tyylilaji:  hard rock   heavy metal   glam metal
Kotipaikka:   Murrieta, Kalifornia, Yhdysvallat
Laulukieli:  englanti
Jäsenet:  Robert Mason, laulu (2008–)   Erik Turner, kitara (1984–1997, 1998–2003, 2003–)   Joey Allen, kitara (1987–1994, 2004–)   Jerry Dixon, basso (1984–)   Steven Sweet, rummut (1986–1994, 2004–)  
Entiset jäsenet:  Adam Shore, laulu (1984–1986)   Jani Lane, laulu (1986–1993, 1994–2004, 2008)   Jaime St. James, laulu (2004–2008)   Rick Steier, kitara (1994–2000)   Keri Kelli, kitara (2000)   Billy Morris, kitara (2000–2004)   James Kottak, rummut (1994–1996)   Mike Fasano, rummut (2000–2003, 2004)  
Levy-yhtiö:  Columbia Records   Frontier Records   Deadline   ET Music   Downboyrecords
Aiheesta muualla
Kotisivut
Infobox OKNimi-testi OK: 
Warrant on Los Angelesista kotoisin oleva yhdysvaltalainen rockyhtye. Kitaristi Erik Turner perusti yhtyeen vuonna 1984. Warrant solmi tammikuussa 1988 levytyssopimuksen Columbia Recordsin kanssa, ja huhtikuussa alettiin äänittää yhtyeen esikoisalbumia Dirty Rotten Filthy Stinking Rich, joka osoittautui menestykseksi. Yhtye on myynyt albumeitaan yli kymmenen miljoonaa kappaletta maailmanlaajuisesti. Warrantin suosio oli huipussaan 1990-luvun alkuun asti.
Miehistönvaihdokset ovat olleet Warrantissa erittäin yleisiä sen jälkeen, kun kitaristi ja rumpali erosivat yhtyeestä vuonna 1994. Yhtyeen ensimmäinen kokonaan uutta materiaalia sisältävä albumi kymmeneen vuoteen julkaistiin vuonna 2006.
Historia

Kitaristi Erik Turner perusti Warrantin Kaliforniassa vuonna 1984, ja muut yhtyeen alkuperäisjäsenet olivat laulaja Adam Shore, kitaristi Josh Lewis, basisti Chris Vincent sekä rumpali Max Asher. Sittemmin yhtyeen kenties tunnetuimmaksi jäseneksi noussut Jani Lane korvasi Shoren vuonna 1986. Yhtyeen vuonna 1989 julkaistu esikoisalbumi Dirty Rotten Filthy Stinking Rich saavutti heti suurta menestystä tuomalla yhtyeelle tuplaplatinaa. Lane vastasi pitkälti yhtyeen suurten listahittien kirjoittamisesta. Vuonna 1990 julkaistu toinen albumi Cherry Pie oli edeltäjänsä tavoin suurmenestys ja saavutti nopeasti tuplaplatinaa. Albumin tunnetuin hitti ”Cherry Pie” sai runsaasti soittoaikaa radiossa. Warrant oli tässä vaiheessa tehnyt läpimurtonsa ainakin Japanissa, Yhdysvalloissa ja osassa Eurooppaa.
Yhtyeen kolmas studioalbumi Dog Eat Dog ei menestynyt kahden aikaisemman albumin tapaan. Se oli tunnelmaltaan niitä rankempi ja synkempi. Albumi saavutti kuitenkin kultalevyn. Yhtye alkoi siirtyä esiintymään areenoilta klubeihin. Vuosi albumin julkaisun jälkeen Lane poistui yhtyeestä, mutta palasi takaisin heti vuoden kuluttua. Lanen palattua rumpali Steven Sweet ja kitaristi Joey Allen jättivät vuorostaan yhtyeen. Vuonna 1995 julkaistu Ultraphobic ei menestynyt, ja seuraavana vuonna julkaistu Belly to Belly menestyi vielä kehnommin jatkettuaan yhtyeen rankempaa musiikillista linjaa. Yksikään albumin singleistä ei yltänyt listoille, ja albumi jäi myös Lanen viimeiseksi studioalbumiksi Warrantissa.
Yhtye muutti musiikillista tyyliään väliaikaisesti pop-punkin suuntaan 2000-luvun alussa, mutta palasi myöhemmin perinteiselle hard rock -pohjalle. Vuonna 2006 julkaistu Born Again oli yhtyeen paluu juurilleen, minkä jälkeen studioalbumeita on julkaistu vielä kaksi uutta: Rockaholic vuonna 2011 ja Louder Harder Faster vuonna 2017.
Jäsenet

Robert Mason – laulu, kitara (2008–)
Erik Turner – kitarat, taustalaulu, huuliharppu (1984–, pois lukien 1997–1998 ja toukokuu 2003)
Joey Allen – kitarat, taustalaulu, banjo, huuliharppu, talk box (1987–1994, 2004–)
Jerry Dixon – bassokitara, taustalaulu (1984–)
Steven Sweet – rummut, lyömäsoittimet, taustalaulu, huuliharppu (1986–1994, 2004–)
Jäsenet > Entiset jäsenet

| --- | --- |
 Adam Shore – laulu, kitarat (1984–1986)  Max Asher – rummut, lyömäsoittimet (1984–1986)  Josh Lewis – kitarat, taustalaulu (1984–1987)  Chris Vincent – bassokitara (1984)  Jani Lane – laulu, kitarat, piano, kosketinsoittimet (1986–1993, 1994–2004, 2008)  David ”Dave” White – kosketinsoittimet, taustalaulu (1992–1995)  Rick Steier – kitarat, taustalaulu (1994–2000)  James Kottak – rummut, lyömäsoittimet, taustalaulu (1994–1996)  Bobby Borg – rummut, lyömäsoittimet, taustalaulu (1996–1997) :  Vik ”Vikki” Foxx – rummut, lyömäsoittimet (1997–1998)  Danny Wagner – rummut, lyömäsoittimet, taustalaulu (1998–2000)  Mike Fasano – rummut, lyömäsoittimet, taustalaulu (2000–2003, 2004)  Keri Kelli – kitarat (2000)  Billy Morris – kitarat, laulu, taustalaulu (2000–2004)  Mike Morris – kosketinsoittimet (2000–2004)  Kevan Phares – rummut, lyömäsoittimet (2003–2004)  Jaime St. James – laulu (2004–2008)  Brent Woods – kitarat, taustalaulu (2004)
Diskografia > Studioalbumit

Dirty Rotten Filthy Stinking Rich (1989)
Cherry Pie (1990)
Dog Eat Dog (1992)
Ultraphobic (1995)
Belly to Belly (1996)
Under the Influence (2001)
Born Again (2006)
Rockaholic (2011)
Louder Harder Faster (2017)
Diskografia > Livealbumit

Warrant Live 86–97 (1997)
Diskografia > Kokoelma-albumit

The Best of Warrant (1996)
Rocking Tall (1996)
Greatest & Latest (1999)
Then and Now (2004)
Clippertoninsaari

Saaren kartta
Clippertoninsaari (ransk. La Passion–Clipperton) on nykyisin asumaton, maa-alaltaan viiden neliökilometrin kokoinen koralliatolli, joka sijaitsee itäisellä Tyynellä valtamerellä. Se kuuluu Ranskalle ja sijaitsee noin 1 300 kilometrin päässä Meksikon rannikolta. Fernão de Magalhães löysi Clippertoninsaaren vuonna 1521, mutta saari on nimetty John Clippertonin mukaan. Merirosvo Clipperton piileksi saarella 1705.
Sijainti kartalla
Vuonna 1906 saarelle rakennettiin majakka. Vuonna 1914 siellä oli vielä noin sata asukasta, mutta sen jälkeen saarella ei ole ollut vakituista asutusta enää vuosikymmeniin.
Vuoteen 2007 saaria hallinnoitiin Ranskan Polynesiasta käsin, mutta sittemmin saari on ollut suoraan Ranskan merentakaisten asioiden ministeriön hallinnassa.
Jacques Cousteau vieraili saarella ja teki siellä jakson sarjaansa Merten salaisuudet (The Cousteau Odyssey). Clippertoninsaaresta kertoo myös kolumbialaisen Laura Restrepon teos Intohimon saari (La Isla de la Pasión).
Wickman

Wickman on sukunimi, joka on muun muassa seuraavilla henkilöillä:
Albert Wickman (1868–1929), suomalainen asemapäällikkö, pankinjohtaja ja laivanvarustaja
Albin Wickman (1896–1971), suomalainen kansanedustaja (RKP) ja sosiaalineuvos
Gustaf Wickman (1858–1916), ruotsalainen arkkitehti
Krister Wickman (1924–1993), ruotsalainen poliitikko ja pankinjohtaja
Mira Wickman (s. 1994), suomalainen salibandyn pelaaja
Putte Wickman (1924–2006), ruotsalainen jazzklarinetisti
Torgny Wickman (1911–1993), ruotsalainen elokuvaohjaaja ja -käsikirjoittaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Loiskimalaiset

| Loiskimalaiset |
| --- | --- |
 Kivikkoloiskimalainen (Bombus rupestris)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Yläheimo::  Apoidea
Heimo::  Mesipistiäiset Apidae
Suku::  Kimalaiset Bombus
Alasuku::  Loiskimalaiset Bombus (Psithyrus)  Lepeletier, 1833
Katso myös
   Loiskimalaiset Commonsissa 
Infobox OKNimi-testi OK: 
Loiskimalaiset (Bombus (Psithyrus)) on kimalaisten alasuku. Nimensä mukaisesti loiskimalaiset ovat yhdyskuntina elävien kimalaislajien kleptoparasiittisia pesäloisia.
Loiskimalaislajit ovat läheisempää sukua toisilleen kuin muille kimalaisille, mutta väritys muistuttaa erehdyttävästi isäntälajia. Lajit ovat hieman vähemmän karvaisia kuin kimalaiset yleensä ja takaruumiin kärki on yleensä näkyvissä. Siivet ovat yleensä hieman tummat.
Loiskimalaiset loisivat käen lailla kimalaisten yhdyskunnissa. Erikoistuessaan loiselämään, lajit ovat menettäneet sosiaalisen käyttäytymisen sekä kyvyn kerätä siitepölyä. Nuoret loiskimalaiset elävät erakkoina ja ruokailevat kukkien medellä. Kun naaraskimalainen on pariutunut, se etsii sopivan kimalaispesän, tunkeutuu pesään ja joko välittömästi surmaa alkuperäisen kuningattaren tai piileksii pesässä muutamia päiviä ja munii omat munansa kimalaismunien joukkoon. Surmattuaan kuningattaren loiskimalainen ottaa kuningattaren paikan pesässä ja erittämiensä feromonien avulla orjuuttaa pesän työläiset ruokkimaan itseään ja huolehtimaan omista jälkeläisistään.
Suomalaisia lajeja

Loiskimalaisia on Suomessa noin 10 eri lajia.
Tarhaloiskimalainen (Bombus (Psithyrus)	barbutellus), isäntälaji: Tarhakimalainen (Bombus hortorum)
Kartanoloiskimalainen (Bombus (Psithyrus) norvegicus), isäntälaji: Kartanokimalainen (Bombus hypnorum)
Kanervaloiskimalainen (Bombus (Psithyrus) flavidus),	isäntälaji: Kanervakimalainen (Bombus jonellus)
Kivikkoloiskimalainen (Bombus (Psithyrus) rupestris), isäntälaji: Kivikkokimalainen (Bombus lapidarius)
Mantuloiskimalainen (Bombus (Psithyrus)	bohemicus), isäntälaji: Mantukimalainen (Bombus lucorum)
Peltoloiskimalainen (Bombus (Psithyrus)	campestris), isäntälaji: Peltokimalainen (Bombus pascuorum)
Pensasloiskimalainen (Bombus (Psithyrus) sylvestris), isäntälaji: Pensaskimalainen (Bombus pratorum)
Kirjoloiskimalainen (Bombus (Psithyrus)	quadricolor), isäntälaji: Sorokimalainen (Bombus soroeensis)
Aiheesta muualla

Laji.fi: Loiskimalaiset (Bombus (Psithyrus))